**Torda története**

**Torda** ([románul](https://hu.wikipedia.org/wiki/Rom%C3%A1n_nyelv) Turda, [németül](https://hu.wikipedia.org/wiki/N%C3%A9met_nyelv) Thorenburg, [szászul](https://hu.wikipedia.org/wiki/Erd%C3%A9lyi_sz%C3%A1sz_nyelv) Torembrich, római neve [Potaissa](https://hu.wikipedia.org/wiki/Potaissa) volt) város, [municípium](https://hu.wikipedia.org/wiki/Munic%C3%ADpium_(Rom%C3%A1nia)" \o "Municípium (Románia)) [Romániában](https://hu.wikipedia.org/wiki/Rom%C3%A1nia) [Kolozs megyében](https://hu.wikipedia.org/wiki/Kolozs_megye). Az egykori [Torda vármegye](https://hu.wikipedia.org/wiki/Torda_v%C3%A1rmegye), majd [Torda-Aranyos vármegye](https://hu.wikipedia.org/wiki/Torda-Aranyos_v%C3%A1rmegye) székhelye volt. A múltban [Aranyospolyánt](https://hu.wikipedia.org/wiki/Aranyospoly%C3%A1n" \o "Aranyospolyán) és [Keresztest](https://hu.wikipedia.org/wiki/Keresztes_(Rom%C3%A1nia)) csatolták hozzá.




Neve az ősi magyar Turda személynévből ered, az pedig a [török](https://hu.wikipedia.org/wiki/T%C3%B6r%C3%B6k_nyelv) turdi (= megmaradt) szóból. [Kolozsvártól](https://hu.wikipedia.org/wiki/Kolozsv%C3%A1r) 32 km-re délkeletre a Rákos-patak és az [Aranyos](https://hu.wikipedia.org/wiki/Aranyos) folyó összefolyásánál épült. Szomszédai: [Szentmihály](https://hu.wikipedia.org/wiki/Szentmih%C3%A1ly_(Kolozs_megye)) és [Aranyosgyéres](https://hu.wikipedia.org/wiki/Aranyosgy%C3%A9res" \o "Aranyosgyéres).

Helyén egykor a [dák](https://hu.wikipedia.org/wiki/D%C3%A1kok) Dierna, majd a [római](https://hu.wikipedia.org/wiki/R%C3%B3mai_Birodalom) [Potaissa](https://hu.wikipedia.org/wiki/Potaissa" \o "Potaissa) állott. Már a rómaiak is bányásztak itt [sót](https://hu.wikipedia.org/wiki/Konyhas%C3%B3). A [Magyar Királyság](https://hu.wikipedia.org/wiki/Magyar_Kir%C3%A1lys%C3%A1g) megalakulásának elején Torda sóbányászata előtérbe kerül. Az első oklevél, amelyben említésre kerül az erdélyi só I. Géza király 1075-ből származó oklevele, ahol név szerint említik az erdélyi Turda [Torda] várához tartozó sóvámot, mely az Aranas [Aranyos] folyó mellett van. Az oklevél érdekessége, hogy Torda város és az [Aranyos](https://hu.wikipedia.org/wiki/Aranyos) folyó szavak is magyarul szerepelnek a [latin nyelvű](https://hu.wikipedia.org/wiki/Latin_nyelv) iratban. Később Torda lesz az összes erdélyi sóbánya adminisztratív, irányító központja, melyet sókamarának, később sóhivatalnak neveztek. Torda vára a [11. század](https://hu.wikipedia.org/wiki/11._sz%C3%A1zad) elején már megvolt, és a mai [Várfalva](https://hu.wikipedia.org/wiki/V%C3%A1rfalva) feletti magaslaton állott. Maradványai ma is láthatók. A [tatárok](https://hu.wikipedia.org/wiki/Tat%C3%A1rok) [1241](https://hu.wikipedia.org/wiki/1241)-ben elpusztították. A vár valószínűleg [1285](https://hu.wikipedia.org/wiki/1285)-ben, a második tatár betöréskor pusztult el. [1289](https://hu.wikipedia.org/wiki/1289)-ben [IV. László](https://hu.wikipedia.org/wiki/IV._L%C3%A1szl%C3%B3_magyar_kir%C3%A1ly) a kézdi [székelyeknek](https://hu.wikipedia.org/wiki/Sz%C3%A9kelyek) adományozta a vár Aranyos nevű földjét, és ezzel megalapította [Aranyosszéket](https://hu.wikipedia.org/wiki/Aranyossz%C3%A9k" \o "Aranyosszék).

Ótorda nyugati részén egykor egy Szentmiklós nevű helység állott, ahol Mikud ispán [1275](https://hu.wikipedia.org/wiki/1275) körül várat épített, melyet [1285](https://hu.wikipedia.org/wiki/1285)-ben a tatárok leromboltak. A [15. század](https://hu.wikipedia.org/wiki/15._sz%C3%A1zad) elején újra felépítették, utoljára [1508](https://hu.wikipedia.org/wiki/1508)-ban említik, ma már nyoma sincsen.

[1463](https://hu.wikipedia.org/wiki/1463)-ban tartották itt az első országgyűlést, majd [1505](https://hu.wikipedia.org/wiki/1505)-ös országgyűlésen itt újították meg a három nemzet unióját. [1542](https://hu.wikipedia.org/wiki/1542). [december 20-án](https://hu.wikipedia.org/wiki/December_20.) az itt tartott országgyűlés ismerte el [János Zsigmondot](https://hu.wikipedia.org/wiki/II._J%C3%A1nos_magyar_kir%C3%A1ly) erdélyi fejedelemnek. Az [1557](https://hu.wikipedia.org/wiki/1557)-es országgyűlésen ismerték el a protestáns egyházakat, majd az [1568](https://hu.wikipedia.org/wiki/1568)-as a országgyűlésen hirdették ki – Európában elsőként – a [vallásszabadságot](https://hu.wikipedia.org/wiki/Vall%C3%A1sszabads%C3%A1g). Újtorda gótikus református templomába menekültek a lakosok [1601](https://hu.wikipedia.org/wiki/1601)-ben [Basta](https://hu.wikipedia.org/wiki/Giorgio_Basta" \o "Giorgio Basta) serege elől, de az a falakat ágyúkkal szétlőve lemészárolta őket. A város mellett verte meg a császári sereg [Vitéz Mihály](https://hu.wikipedia.org/wiki/II._Mih%C3%A1ly_havasalf%C3%B6ldi_fejedelem) vajda seregét, az eseményre a csata helyén [1974](https://hu.wikipedia.org/wiki/1974)-ben felállított monumentális Vitéz Mihály-emlékmű és emlékpark hívja fel a figyelmet.

[1614](https://hu.wikipedia.org/wiki/1614)-ben [Bethlen Gábor](https://hu.wikipedia.org/wiki/Bethlen_G%C3%A1bor) só vágóknak adományozta az elnéptelenedett települést, ekkor kezdődött el újra a só kitermelés.



[1665](https://hu.wikipedia.org/wiki/1665)-ben Torda és [Dés](https://hu.wikipedia.org/wiki/D%C3%A9s) városokat a gyulafehérvári országgyűlés [nemes városokká](https://hu.wikipedia.org/wiki/Nemes_v%C3%A1ros) nyilvánította. A tordaiak sajátos jogállásukat [1711](https://hu.wikipedia.org/wiki/1711)-ig őrizték meg sértetlenül, attól kezdve kiváltságaikat rendre elveszítették. [1848](https://hu.wikipedia.org/wiki/1848)-ban hivatalosan is megszűnt a nemes városok intézménye Erdélyben.

[1714](https://hu.wikipedia.org/wiki/1714)-ben Mikes Mihály gróf telepít be [pálosokat](https://hu.wikipedia.org/wiki/P%C3%A1los_rend).

[1910](https://hu.wikipedia.org/wiki/1910)-ben 13 455 lakosából 9674 magyar, 3389 román és 100 német volt. Magyar lakosságának nagy része a [második bécsi döntés](https://hu.wikipedia.org/wiki/M%C3%A1sodik_b%C3%A9csi_d%C3%B6nt%C3%A9s) után Kolozsvárra költözött.

[1944](https://hu.wikipedia.org/wiki/1944)-ben véres csata ([Tordai csata](https://hu.wikipedia.org/wiki/Tordai_csata)) zajlott le a magyar-német és szovjet-román seregek között, melyben a magyar-német csapatok egy hónapra megakadályozták a szovjetek előrenyomulását.

Forrás:

https://hu.wikipedia.org/wiki/Torda